పి.వి.ఎన్.మాధవ్

పోకల వంశీ నాగేంద్ర మాధవ్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2017లో ఆంధ్రప్రదేశ్ శాసనమండలికి జరిగిన ఎన్నికల్లో ఉత్తరాంధ్ర పట్టభద్రుల నియోజకవర్గం నుండి బీజేపీ అభ్యర్థిగా పోటీ చేసి ఎమ్మెల్సీగా ఎన్నికై శాసనమండలిలో బీజేపీ ఫ్లోర్‌ లీడర్‌గా పని చేశాడు.

ఆయన 2025 జూన్ 30న ఆంధ్రప్రదేశ్ భారతీయ జనతా పార్టీ అధ్యక్షుడిగా ఎన్నికయ్యాడు.
జననం, విద్యాభాస్యం 
పీవీ మాధవ్‌ 1973 ఆగస్టు 10న అనకాపల్లిలో పీ.వీ. చలపతిరావు, రాధా దంపతులకు  జన్మించాడు. ఆయన విశాఖ జిల్లా ఆనందపురం మండలం గుడిలోవ సంఘ్‌ పాఠశాలలో ఒకటి నుంచి 12వ తరగతి వరకు, విశాఖపట్నం వీఎస్‌ కృష్ణా ప్రభుత్వ డిగ్రీ కళాశాలలో బీకాం, ఏఐసీడబ్ల్యుఏలో సీఏ, కంప్యూటర్‌ అప్లికేషన్స్‌లో పీజీ డిప్లమో పూర్తి చేసి ఆంధ్ర యూనివర్సిటీ నుండి ఎంబీఏ పూర్తి చేశాడు.

రాజకీయ జీవితం
మాధవ్ తన తండ్రి ఉమ్మడి ఆంధ్రప్రదేశ్‌లో బీజేపీ రాష్ట్ర అధ్యక్షుడు పీ.వీ. చలపతిరావు అడుగుజాడల్లో విద్యార్థి దశలో ఏబీవీపీలో చేరి పలు కార్యక్రమాల్లో పాల్గొని 2003లో భారతీయ జనతా యువమోర్చా (బీజేవైఎం)లో  చేరి క్రియాశీల రాజకీయాల్లోకి వచ్చి 2003 నుండి 2007 వరకు బీజేవైఎం రాష్ట్ర ఉపాధ్యక్షుని, 2007 నుండి 2010 వరకు బీజేవైఎం రాష్ట్ర ప్రధాన కార్యదర్శిగా, 2010  నుండి 2013 వరకు బీజేవైఎం జాతీయ ప్రధాన కార్యదర్శిగా పని చేసి 2009లో విశాఖ ఉత్తర నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు. 

మాధవ్ 2017లో ఆంధ్రప్రదేశ్ శాసనమండలికి జరిగిన ఎన్నికల్లో ఉత్తరాంధ్ర పట్టభద్రుల నియోజకవర్గం నుండి బీజేపీ అభ్యర్థిగా పోటీ చేసి ఎమ్మెల్సీగా ఎన్నికై శాసనమండలిలో బీజేపీ ఫ్లోర్‌ లీడర్‌గా పని చేశాడు. ఆయన 2023లో ఆంధ్రప్రదేశ్ శాసనమండలికి జరిగిన ఉత్తరాంధ్ర పట్టభధ్రుల నియోజకవర్గం నుండి బీజేపీ అభ్యర్థిగా ఎమ్మెల్సీగా పోటీ చేసి ఓడిపోయాడు. 

మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:భారతీయ జనతా పార్టీ రాజకీయ నాయకులు